אלביט (חברה)

אלביט בע"מ הייתה חברה ישראלית לייצור מערכות אלקטרוניות ביטחוניות ואזרחיות. בשנת 1996 היא פוצלה לאלביט מערכות, אלביט הדמיה רפואית, ואלביט, שהמשיכה לפעול כחברת החזקות עד שנת 2002 כאשר מוזגה לחברת האם אלרון. אלביט הייתה חברה ציבורית שמניותיה נסחרו בנאסד"ק ובבורסה לניירות ערך בתל אביב. אלביט נוסדה בשנת 1966 (כחברת "אלביט מחשבים בע"מ") כשותפות של אלרון ומשרד הביטחון. שמה הוא הלחם של "אלרון" ו"ביטחון". החברה הוקמה ביוזמת עוזיה גליל, מייסד חברת אלרון, ביחד עם דן טולקובסקי ובעידוד שמעון פרס. בשנת 1970 רכשה חברת קונטרול דאטה את חלקו של משרד הביטחון בחברה. לאחר ההנפקה בבורסה בשנת 1978 היה חלקה של קונטרול דאטה 37% ושל אלרון 31%. בראשית 1976 רכשה אלביט את יצרנית האנטנות אלג'ים. בשנת 1978 מונה בני פלד למנכ"ל החברה. באותה שנה ניצלה אלביט את רווחיותה לצורך הנפקה בבורסה. אולם בהמשך עברה להפסדים, ונקלעה למצב קשה. החברה חזרה במהרה לרווחיות ופלד קיבל על כך את פרס התעשייה. פלד מילא את תפקיד המנכ"ל עד 1985. בראשית שנות ה-80 עבר מפעל החברה מחיפה לכרמיאל. בשנת 1983 הוחלט על הקמת חברת בת משותפת עם ניקום, אליה הועבר חלק מפעילות המחשבים של אלביט. בשנת 1984 רכשה אלביט 70% מחברת אינפרמאטיק. בשנת 1985 הגיעו הכנסות החברה ל-160 מיליון דולר והיא העסיקה 1,900 עובדים. בסוף שנת 1989, ערכה אלרון ארגון מחדש של החזקותיה כאשר חברת אלסינט, שעסקה בפיתוח, יצור ושיווק פתרונות להדמיה רפואית, רפואה גרעינית, וטומוגרפיה ממוחשבת, עברה לבעלותה של החברה האחות, אלביט מחשבים. בנובמבר 1996 פוצלה חברת אלביט לשלוש חברות: אלביט מערכות בע"מ, שריכזה את הפעילות הביטחונית; אלביט הדמיה רפואית בע"מ, שקלטה את עסקי הרפואה; ואלביט בע"מ, שנותרה עם פעילות אלקטרוניקה אזרחית (שהנכס העיקרי בה באותה עת היה קו הייצור לטלוויזיות). המניות של כל שלוש החברות נרשמו למסחר בבורסה לניירות ערך בתל אביב, ובנאסד"ק. לאחר הפיצול, אלביט בע"מ פעלה כחברת החזקות בתחומי התקשורת, והמסחר האלקטרוני באמצעות חברות בנות, שהמהותית בהן הייתה חברת פרטנר תקשורת. אלביט הייתה שותפה בקבוצת פרטנר שזכתה במכרז של משרד התקשורת להפעלת רשת סלולרית שלישית בישראל. באוקטובר 1999, פחות משנתיים לאחר שהוקמה, הונפקה פרטנר בהצלחה רבה, תוך יצירת רווח ניכר לבעלי המניות. לבד מפרטנר השקיעה אלביט במספר חברות הזנק, בהן: סלניום (Cellenium), חברת בת שפיתחה מערכות לגביית תשלומים באמצעות הרשת הסלולרית, סלאקט (CellAct) שפיתחה מערכת לבניית אפליקציות סלולריות בטכנולוגיית מסרים קצרים (SMS), דיליג'נס (Dealigence) שפיתחה פלטפורמה לניהול שווקים אלקטרוניים, סטארקינט (Starkeynet) שפיתחה גרסה מוקדמת של תוכנת צ'אט לאתרי מסחר, חברת ICC ‏(Israel Commerce Community) שפיתחה תוכנה לניהול רכש ולוגיסטיקה, פיץ' נטוורקס (Peach Networks), שעסקה בפיתוח טכנולוגיה להפעלת שירותים אינטראקטיבים בטלוויזיה בכבלים, ונמכרה למיקרוסופט תמורת 43 מיליון דולר, והיינקס (Hynex) שנמכרה לסיסקו תמורת 129 מיליון דולר. שתי החברות נסגרו כשנה לאחר שנרכשו. אלביט השקיעה גם בחברת ישראסט לשירותי תקשורת לוויינית, ומכרה אחר כך את חלקה לחברת גילת תקשורת. בשנת 2001 הוחלט שאין הצדקה לקיומה של אלביט כחברת החזקות נפרדת ויש למזג אותה לחברת האם אלרון, שהיא עצמה מוחזקת על ידי חברת החזקות נוספת, דיסקונט השקעות, זאת כדי לחסוך בעלויות כפולות של מטה והנהלה. במסגרת המיזוג בעלי מניות של אלביט קבלו 0.45 מניות אלרון עבור כל מניה שלהם. בשנת 1967 פיתח צוות באלביט את המחשב "אלביט 100", שהיווה פריצת דרך בהיותו המיני-מחשב הראשון שיוצר על טהרת המעגלים המשולבים והמחשב המסחרי הראשון שיוצר בישראל. אולם מחשב זה הקדים את זמנו ולא הצליח מסחרית. באמצע שנות ה-70 ייצרה אלביט את המיני-מחשב CR-17, ממנו מכרה ברחבי העולם יותר מ-700 יחידות, דבר שזיכה את אלביט בתואר יצואן מצטיין. בסוף שנות ה-70 עסקה אלביט בייצורו של מחשב תואם יבמ מיינפריים בשם "ענת", אך גם פעילות זו לא זכתה להצלחה מסחרית. אלביט גם ייצרה מערכת מרובת מסופים שנקראה "פאקט". בראשית שנות ה-80 ייצרה אלביט את מערכת המיקרו מחשב דייזי. כן מכרה אלביט מונים ממוחשבים למוניות. במקביל, פיתחה אלביט מערכות פיקוד, בקרה, תקשורת, ניווט וכינון אש לטנקים עבור מערכת הביטחון בישראל, ובמיוחד מערכות מוטסות. במהלך שנות ה-70 ייצרה אלביט מערכות מוטסות עבור ה"כפיר" בשותפות עם חברות אחרות, אולם בשנות ה-80 כבר יכלה לספק את המערכות לבדה. בפרויקט משותף עם טלרד ייצרה מערכת להאזנה למרכזיות טלפון. באפריל 1993 התרחש זינוק בפעילות הביטחונית של החברה, עם זכייתה במכרז לפיתוח מטוס ללא טייס חדש עבור צה"ל. במרכז התמודדה מול תעשייה האווירית, עם פתרון של מל"טים קטנים שניתן לייצר בכמויות גדולות על בסיס פתרון שפיתחה חברת "חץ הכסף", ש-30% ממניותיה רכשה אלביט שנה קודם. אמצעי התקשורת דיווחו על קיום תחרות בין התעשייה האווירית לאלביט, אך נושא התחרות נשמר בסוד וכונה באמצעי התקשורת "הפרויקט המרכזי". עם זאת פורסם ההיקף הכספי של המכרז, שהיה 140 מיליון דולר.. חברת "חץ הכסף" הוקמה על ידי אלי גמזון וגיורא הרצברג ב-1985, במימון של היזם אפי ארזי, מייסד חברת "סאיטקס". בהמשך רכש מיקי פדרמן, באמצעות חברת אל-אופ 50% מהחברה ואלביט החזיקה ב-1996 גם 50% (הפעילות הביטחונית של אלביט, חץ הכסף ואל-אופ מוזגו לחברה אחת בדצמבר 1999). בשנת 1992 הקימה אלביט מפעל לטלוויזיות צבעוניות, מפעל CTV במגדל העמק, המפעל ייצר מכשירי טלוויזיה עד לשנת 1997 ונסגר מאחר שלא זכה להצלחה מסחרית. באמצע שנות ה-90, מערכת TVTEL תוכננה להשתלב במכשירי הטלוויזיה של אלביט, אך הוחלט במקום להשתמש במחשב האישי, שתפס תאוצה אז. בשנת 1992 הקימה אלביט את חברת אלביט מערכות ראייה (באנגלית: Elbit Vision Systems), המתמחה בייצור של ציוד בדיקה אופטי, מערכות ניטור אולטרא-סוניות, ומערכות ניטור לבקרת איכות לתעשיית הטקסטיל, הרכב, זיהוי פגמים במתכות ואיתור פגמים בתהליך הייצור של מסכים שטוחים. באפריל 2001, מכרה אלביט את החזקתה בחברת "אלביט מערכות ראיה" לחברת אלטרו תמורת 3.5 מיליון דולר. בפברואר 2018, נמכרה "אלביט מערכות ראיה" לחברת Uster Technologies השווייצרית תמורת 32 מיליון דולר. בשנת 1973 הקימה אלביט, בשותפות עם כור תעשיות, את חברת "אלטק" העוסקת בפיתוח, ייצור מעגלים מודפסים. בשנת 1988, נמכרה חברת "אלטק" לאיש העסקים יוסי מימן (שמכר אותה בשנת 2013 לחברת ניסטק). עמוס כרמלי, הפריצה של "אלרון" ו"אלביט" - מפעלים לדוגמה של תעשיית ידע, דבר, 28 ביוני 1967 רותם שטרקמן, מיזוג אלרון ואלביט - הכל שאלה של מחיר, באתר הארץ, 17 באפריל 2001 עומר שילוני, מיזוג אלרון-אלביט עומד להסתיים: הוגש תשקיף לרשות ני"ע בארה"ב, באתר TheMarker‏, 30 באוגוסט 2002 מ. יובל, בין אלרון לאלביט, מעריב, 28 בנובמבר 1966 עמוס כרמלי, אלביט - מחשבים אלקטרוניים, דבר, 18 במאי 1966 אלבום העצמאות של תעשיית האלקטרוניקה קונטרול דאטה רוכשת שליטה באלביט מחשבים, מעריב, 11 ביוני 1970 אלביט תגייס בבורסה 116 מיליון לירות, דבר, 27 בנובמבר 1978 אלביט רכשה כל מניותיה של אלג'ים, דבר, 5 בינואר 1976 אלוף בנימין פלד מצטרף להנהלת אלביט מחשבים, דבר, 20 בינואר 1978 מנכ"ל חדש לאלביט, דבר, 31 ביולי 1978 הפסדי אלביט באפריל ספטמבר, דבר, 8 בדצמבר 1980 ההפסדים באלביט מעוררים דאגה בדיסקונט השקעות, דבר, 30 ביולי 1981 גידול של 180% ברווח הדולרי של אלביט ברבע שנה, מעריב, 13 באוגוסט 1984 אורי גינוסר, אלסינט: בני פלד מקווה להמריא כבר השנה, מעריב, 14 באוגוסט 1987 אלביט ולמבדא: אין פיגור בהעסקת עובדים, דבר, 12 בפברואר 1981 דרור שרביט, ניקום ואלביט ממזגות פעילותן, דבר, 27 בספטמבר 1983 אלביט רכשה 70% מחברת אינפרמאטיק בארצות הברית, מעריב, 19 באוקטובר 1984 שבע הגדולות, מעריב, 10 ביוני 1986 יצחק דנון, ‏ביהמ"ש אישר את פיצול אלביט לחברות אזרחית, צבאית והדמייה רפואית, באתר גלובס, 20 בנובמבר 1996 עומר שילוני, 400% זה לא מספיק, באתר TheMarker‏, 30 באוגוסט 2001 סופי שולמן, אלביט מרעננת את תיק ההשקעות, באתר TheMarker‏, 26 בספטמבר 2000 הארץ, ‏האצ'יסון-אלביט מסתמנת כזוכה במיכרז למפעיל סלולרי שלישי, באתר גלובס, 3 בפברואר 1998 איי אונליין, הנפקת פרטנר בנאסד'ק תיערך ביום רביעי, באתר TheMarker‏, 21 באוקטובר 1999 איי אונליין, הנפקת פרטנר המוצלחת הזניקה מניות האצ'יסון בהונג קונג, באתר TheMarker‏, 28 באוקטובר 1999 אליאב אללוף, ‏בונוס של 1.2 מיליון דולר לנשיא אלביט, יגאל ברוכי, בעקבות הנפקת פרטנר, באתר גלובס, 18 בנובמבר 1999 אליאב אללוף, ‏אלביט זה לא רק פרטנר, באתר גלובס, 9 בדצמבר 1999 איי אונליין, מערכת חניה אלקטרונית הפועלת דרך הטלפון הסלולרי החלה לפעול ברחובות, באתר TheMarker‏, 17 באוקטובר 2000 אלי דניאל, אלביט משקיעה 2 מיליון דולר ב-CellAct בתמורה ל-45% ממניותיה, באתר TheMarker‏, 7 במרץ 2001 TheMarker, אלביט השקיעה 2.35 מיליון דולר בחברת הסטארט אפ Dealigence, באתר TheMarker‏, 1 באוגוסט 2000 אילן מוסנאים, אלביט משקיעה 2 מיליון דולר תמורת 40% ממניות הסטארט אפ הישראלי סטרקינט, באתר TheMarker‏, 30 באוגוסט 2000 אילן מוסנאים, אלביט תשקיע 2.25 מיליון דולר תמורת 25% ממניות הסטארט אפ ICC, באתר TheMarker‏, 9 באוגוסט 2000 אלביט - השקיעה 1.85 מיליון ד' בפיץ' נטוורקס, באתר גלובס, 17 ביוני 1998 איי אונליין, אלביט חתמה על ההסכם למכירת פיץ' למיקרוסופט, באתר TheMarker‏, 3 במרץ 2000 אלון תבור, אלביט מודיעה: הושלמה עסקת מכירת היינקס לסיסקו תמורת 129 מיליון דולר, באתר TheMarker‏, 21 בספטמבר 2000 יובל דרור, מיקרוסופט סוגרת את חטיבת הטלוויזיה האינטראקטיווית באור יהודה, באתר הארץ, 20 ביוני 2002 אילן מוסנאים, סיסקו תסגור את פעילות הסטארט אפ היינקס, באתר TheMarker‏, 22 באפריל 2002 אפי לנדאו, ‏אלביט מכרה את חלקה בישראסט לשותפותיה תמורת כ-1.5 מיליון דולר, באתר גלובס, 14 באפריל 1997 אפי לנדאו, ‏גילת רכשה הבעלות המלאה בישראסט בעיסקת מניות עם רמי אורפז, באתר גלובס, 12 בפברואר 1998 הארץ, מיזוג נוסף באי.די.בי - בין אלביט לאלרון, באתר TheMarker‏, 16 ביולי 2001 אילן מוסנאים, שלב נוסף במיזוג אלביט ואלרון - חתמו על ההסכם; בעלי מניות אלביט יקבלו 0.45 מניות אלרון עבור כל מניה, באתר TheMarker‏, 1 בנובמבר 2001 חברת "אלביט" בחיפה פיתחה מחשב אלקטרוני, דבר, 26 באפריל 1967 Robert L. Hooper, The minicomputer, a programming challenge, ‏1968 Elbit 100, bi-fold sales brochure 1967 עמוס כרמלי, הזמנות יצוא במיליון דולאר, דבר, 18 ביוני 1975 חיים הנדוורקר, ההחמצה הגדולה של אלביט, באתר הארץ, 6 ביוני 2001 אלביט מודיעה על פתיחת משרדיה של חברת בת בצרפת, דבר, 22 במרץ 1978 אלביט מחשבים בע"מ מכריזה, דבר, 27 באוקטובר 1982 אלביט מחשבים תובעת 32 מיליון שקל מפז שחם, מעריב, 6 בדצמבר 1982 יוסף מיכלסקי, מפעלי אלביט יתכננו וייצרו המערכות האלקטרוניות של הלביא, דבר, 17 בפברואר 1982 9 מיליון דולר יצוא בשנת 1976 לחברת אלביט מחשבים בע"מ, דבר, 11 ביוני 1976 יאיר פלדמן, מכשיר חדיש יבלוש אחר שיחות טלפוניות, דבר, 16 ביוני 1977 שרון שדה, בני מרי, שי שלו, אחד העם 54 - אלביט זכתה בפרויקט הפיתוח המרכזי לצה"ל, חדשות, 15 באפריל 1993 אלוף בן, 30 שנה אחרי "מלחמות המל"טים" בצמרת מערכת הביטחון, ישראל שברה שתיקה, באתר הארץ, 21 ביולי 2022 שרון שדה, מזימות בינלאומיות וקרבות ענקים, חדשות, 27 במאי 1993 שרון שדה, נוק אאוט, חדשות, 27 באפריל 1993; שרון שדה, וזע״א מערערת על זכיית חברת אלביט במכרז על הפרויקט המרכזי לצה״ל, חדשות, 11 ביוני 1993; שרון שדה, תע״א הגישה תביעה בעניין מכר! הפרויקט המרכזי ללא ידיעת רבין, חדשות, 24 ביוני 1993 אודי עציון, "יום אחד גם קרבות אוויר יתבצעו עם מל"טים חמושים", באתר ynet, 18 בדצמבר 2023 דרור מרום, ‏תע"א, אלביט וחץ-הכסף יגישו הצעות משותפות במיכרזים בינל' על מל"טים, באתר גלובס, 29 באוקטובר 1996 איי אונליין, אלביט מערכות ואל-אופ מתמזגות בעיסקת הקצאת מניות, באתר TheMarker‏, 20 בדצמבר 1999 אסף ברגרפרוינד, הסדר טיעון בין אגף מע"מ לחברת אלביט וראש חטיבה לשעבר, צבי פלד - שהואשמו בעבירות מס, באתר הארץ, 17 באפריל 2001 An on-line data 'kiosk', ג'ודי סיגל-איצקוביץ' - עמוד 5, The Jerusalem Post - 03.03.96 שירלי יום-טוב, האנורקסיה של אלביט מערכות ראייה, באתר הארץ, 15 בספטמבר 2005 הושלמה מכירת מניות אלביט מערכות ראייה למנכ"ל אלטרו וינה, ניר אלון, באתר TheMarker‏, 11 באפריל 2001 עומרי כהן, ‏אלביט מערכות ראייה נמכרת לחברה שווייצרית ב-32 מיליון דולר, באתר גלובס, 12 בפברואר 2018 הוקמה חברה לייצור מעגלים מודפסים, דבר, 23 באוגוסט 1973 רון שטיינבלט, ‏יוסי מימן מכר את מניותיו באלטק לניסטק של יצחק ניסן, באתר גלובס, 20 באוגוסט 2013